Diari Oficial de la Generalitat Valenciana


Sumari del DOGV 4566, del 14-08-2003 (2003/7722)

RESOLUCIÓ de 2 de juny de 2003, del conseller d'Economia, Hisenda i Ocupació per la qual s'autoritza la inclusió d'una nova línia de subvenció en el Subprograma 322.51 «Foment d'Ocupació» del SERVEF per a donar suport a la firma d'un Conveni de Col·laboració entre aquest organisme i el Col·legi Oficial d'Enginyers de Telecomunicacions (COIT).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/7722


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 2 de juny de 2003, del conseller d'Economia, Hisenda i Ocupació per la qual s'autoritza la inclusió d'una nova línia de subvenció en el Subprograma 322.51 «Foment d'Ocupació» del SERVEF per a donar suport a la firma d'un Conveni de Col·laboració entre aquest organisme i el Col·legi Oficial d'Enginyers de Telecomunicacions (COIT). [2003/7722]
  
El SERVEF té assenyalat com un dels objectius principals el desenvolupament de les polítiques d'intermediació en el mercat de treball i de l'orientació laboral, i gradualment, de les polítiques actives d'ocupació i de la Formació Professional Ocupacional i Contínua en el més ampli sentit, que comprén des de les que es regulen per Ordre fins a la firma de convenis específics amb entitats públiques o privades.
  
Amb el propòsit de desenvolupar polítiques que afavorisquen la inserció laboral de les persones que volen accedir a un lloc de treball i el manteniment del grau d'ocupació, i atés que hi ha col·lectius que per les seues característiques tenen especials dificultats per a això, la Generalitat Valenciana, mitjançant el SERVEF, té prevista la firma d'un Conveni de Col·laboració amb el Col·legi Oficial d'Enginyers de Telecomunicacions (COIT) per mitjà de la demarcació a la Comunitat Valenciana per a facilitar la inserció laboral dels titulats en Tecnologies de la Informació i Comunicacions que no estiguen exercint un lloc de treball, a fi que s'inserisquen en el mercat laboral.
  
Per a això, el Col·legi Professional (COIT) realitzarà les següents actuacions: l'organització de sessions d'orientació professional, l'assessorament i la comunicació d'ofertes de treball, les accions de difusió entre els col·legiats i les empreses de la Comunitat Valenciana de les distintes ajudes de Foment d'Ocupació convocades pel SERVEF i l'orientació professional que facilite la inserció laboral dels titulats en Tecnologies de la Informació i Comunicacions.
  
Per a donar cobertura econòmica a aquest Conveni, el SERVEF proposa la inclusió d'una nova línia de subvenció nominativa en el capítol IV del Subprograma 322.51, codificada T5624 amb la denominació «Conveni de Col·laboració amb el Col·legi Oficial d'Enginyers de Telecomunicacions (COIT)», per un import de 6.000,00 euros, que disminuirà per a això el crèdit de la línia T2847 denominada «Foment de l'Ocupació Estable i Autoocupació amb entitats públiques i privades», del mateix capítol i programa.
  
Vist l'informe de la Intervenció Delegada en el SERVEF de data 5 de maig del 2003 i el de la Subsecretaria de Política Pressupostària i Tresor de 26 de maig del 2003, tenint en compte el que es disposa en l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; en els articles 32 i 33 de la Llei d'Hisenda Pública de la Generalitat Valenciana; en els articles 18 i 20 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003; en l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i en l'article 14.1.a) de l'Ordre de 28 de febrer del 2003, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2003, resolc:
  
Autoritzar la creació de la línia de transferències corrents codificada T5624 «Conveni amb COIT», segons l'annex.
  
Autoritzar la transferència de crèdit entre línies de subvenció d'un mateix programa i capítol d'acord amb el següent detall:
  
Aplicacions pressupostàries
  
de despesa que augmenten: Import:
  
45.34.80.6696.57835.3 Línia T5624 6.000,00 euros
  
Aplicacions pressupostàries
  
de despesa que disminueixen: Import:
  
80.08.09.7233.85400.7 Línia T2847 -6.000,00 euros
  
València, 2 de juny del 2003. El conseller d'Economia, Hisenda i Ocupació: Vicente Rambla Momplet.
  
ANNEX
  
ANNEX DE LÍNIES DE SUBVENCIÓ EXERCICI 2003
  
TRANSFERÈNCIES CORRENTS
  
CODI SUBPROGRAMA: EXPEDIENT:
  
322.51 FOMENT D'OCUPACIÓ 31.012 /03
  
Codi: T5624
  
Denominació: Conveni de Col·laboració amb Col·legi Oficial d'Enginyers de Telecomunicacions (COIT)
  
Import: 6.000,00
  
Beneficiaris: Col·legi Oficial d'Enginyers de Telecomunicacions (COIT)
  
Normativa reguladora: Art. 45.B TRLHPGV
  
Descripció i finalitats: Facilitar la inserció laboral dels col·legiats.
  
Convocatòria: Nominativa.
  
Fons propis: 6.000,00
  
Fons finalistes:
  
Codi: T2847
  
Denominació: fom. ocupació estable i autoocupació amb empreses públiques i privades.
  
Import: 124.737,95
  
Beneficiaris: entitats publiques i privades
  
Normativa reguladora
  
Descripció i finalitats: Ajudes econòmiques per a fomentar l'ocupació estable i l'autoocupació per mitjà d'entitats públiques i privades.
  
Convocatòria: genèrica.
  
Ap. no condicionada GV: 124.737,95
  
Ap. externa
  
Ap.cond. GV